Acho im Spital si mir grad zum Chef vo de Physios. Är het üs begrüässt u gseit är chömi de grad, mir söuä doch no schnäu wartä. Ja, u de si mir zwöi Stund im Wartsaal gsässä.  D Patiänte dört hei üs alli  schüüch agluägt und es isch di erschti haubstund würkli erdrückend still gsi. Denn hei mir üsi Amharisch-Sprachbüächli füregnoo und agfange es paar Wörtli z sägä. Da isch d Stimmig grad um 180 Grad anders worde. Aui hei lut afa lache, si näbä üs gsässä, hei üs d Büächli us dr Hand gno und hei mit üs gschwätzt. (D Lüt im Spital si sehr sehr zrügghautend, wenn me aber afat redä, touä si null koma plötzlech uf) Dr einzig wo üs immer no chli Angscht het gmacht isch dr Sicherheitstyp gsi mit em Gwehr i dr Hand.  So, nach zwöi Stund isch de dr Chef per Zuäfall düre gloffä und het gmerkt, dass mir ja da si. Ja, är het üs völlig vergässä.